13.3.2023
DA
Den Europæiske Unions Tidende
C 94/63
4.
Fjerde anbringende om overskridelse af de fastsatte frister med hensyn til udfærdigelsen af den omtvistede rapport. 5.
Femte anbringende om faktiske fejl og beregningsfejl.
Sagsøgeren er i denne henseende af den opfattelse, at anvendelsen af fejlagtige koefficienter og afrundingsregler har ført til en samlet pointtildeling, der er fejlagtig. 6.
Sjette anbringende om tilsidesættelse af retten til at blive hørt, idet den mundtlige drøftelse mellem sagsøgeren og dennes bedømmer kun vedrørte en del af de bemærkninger, som sagsøgeren havde fremsat med hensyn til rapportudkastet.
Sag anlagt den 30. januar 2023 — Domator24 mod EUIPO — Acer (PREDATOR) (Sag T-33/23) (2023/C 94/76) Stævningen er affattet på polsk Parter Sagsøger: Domator24 sp. z o.o.
(Zielona Góra, Polen) (ved radca prawny T. Gawliczek) Sagsøgt: Den Europæiske Unions Kontor for Intellektuel Ejendomsret (EUIPO) Den anden part i sagen for appelkammeret: Acer, Inc. (Taipei, Taiwan)
Oplysninger vedrørende sagen for EUIPO Indehaver af det omtvistede varemærke: Domator24 sp. z o.o Det omtvistede varemærke: EU-ordmærket PREDATOR — EU-varemærke nr.
16 757 262 Sagen for EUIPO: Ugyldighedssag Den anfægtede afgørelse: Afgørelse truffet den 9. november 2022 af Femte Appelkammer ved EUIPO (sag R 381/2022-5)
Sagsøgerens påstande — Den anfægtede afgørelse truffet af EUIPO den 9. november 2022 annulleres delvist (nr.
1 og nr.
2 i de dispositive bestemmelser), og det fastslås, at ikke alle betingelserne i artikel 53, stk.
1, litra a), sammenholdt med artikel 8, stk.
1, litra b), i Rådets forordning (EF) nr.
207/2009, er opfyldt i denne sag, med den følge, at de dispositive bestemmelser i afgørelsen i første instans bekræftes, og begæringen om, at varemærke EUTM-016757262 PREDATOR erklæres ugyldigt, afslås i sin helhed. — Sagsøgerens omkostningerne i forbindelse med sagen for Den Europæiske Unions Ret og — i henhold til artikel 190, stk.
2, i Rettens procesreglement — sagsøgerens nødvendige udgifter, som er afholdt i forbindelse med sagen for appelkammeret, erstattes. — Såfremt en intervenient indtræder i sagen, tilpligtes intervenienten at betale de dermed forbundne egne omkostninger.
Anbringender — Tilsidesættelse af artikel 53, stk.
1, litra a), sammenholdt med artikel 8. stk.
1, litra b), i Rådets forordning (EF) nr.
207/2009 af 26. februar 2009 om EU-varemærker (kodificeret udgave) — Tilsidesættelse af princippet om den frie bevisførelse og tilsidesættelse af artikel 95, stk.
1, i Europa-Parlamentets og Rådets forordning (EU) 2017/1001, sammenholdt med artikel 55, stk.
1 og 2, samt artikel 22, stk.
2, i Kommissionens delegerede forordning (EU) 2018/625.